Adfyfyrio Wythnosol
Sut ydw i’n adfyfyrio ar dargedau ac adborth, fel y rheiny sydd yn y Dyddlyfr Dysgu er enghraifft….

gan ddefnyddio’r templed adfyfyrio wythnosol yn y PDP?

Gan ddefnyddio’r targedau a nodir yn Nyddlyfr Dysgu’r darpar-athro uchod, dyma enghraifft efallai bydd o gymorth i chi yn eich adfyfyrio wythnosol: 

1. Cwrdd – Adnabod eich targed 
Cyfeiriwch at y Safonau SAC ac adborth blaenorol. 
Yn y cam hwn, mae angen i chi gofnodi targed o’ch adborth blaenorol a’i gysylltu at y safonau SAC. Fe all y targed fod yn rhywbeth sydd wedi’i gofnodi yn eich adborth fwy nag unwaith yn ystod yr wythnos, targed rydych chi a’ch mentor wedi cytuno arno, neu yn rhan o wers rydych wedi’i haddysgu ac am ei harchwilio mewn mwy o ddyfnder. 
Mae’r targed yn y llyfryn sylwadau uchod yn ymwneud gyda defnydd y darpar athro o amrywiaeth o weithgareddau addas sy’n gwneud y wers yn fwy disgybl-ganolog. Gellir cysylltu hwn gyda’r safon SAC ganlynol:

Addysgeg: Hyrwyddo
Profiadau dysgu cyfunol:
Mae’r darpar athro’n deall sut i ddewis, defnyddio a chyfiawnhau ystod o ddulliau addysgol creadigol er budd pob dysgwr.










2. Meddwl – datblygwch eich strategaeth
Dylai hwn gael ei seilio ar ffynhonellau a enwir (fe all hyn gynnwys deialog broffesiynol). Byddwch yn benodol. 

Dyma le mae angen i chi ystyried sut yr ydych am ymdrin â’ch targed. Pa strategaeth, dull, neu ymyrraeth ydych am ei weithredu, a pham? Bydd eich penderfyniad yn cael ei ddylanwadu gan bob math o ffynonellau, ac mae’n rhaid i chi gyfeirio at rai ohonynt fan hyn. 

Dyma rai enghreifftiau o rai ffynonellau posib: 

· Llenyddiaeth academaidd a/neu broffesiynol 
· Darlithoedd/astudiaethau cwricwlaidd yn y brifysgol 
· Eich arsylwadau o eraill yn addysgu 
· Trafodaethau gyda’ch mentor/tiwtor/cyd-weithwyr eraill 
· Blog/Trydar gan rywun ym maes addysg  








3. Profi - gweithredu
Ble, pryd a sut ydych wedi’i brofi? 

Dyma le mae angen i chi gofnodi ble, pryd a sut yr ydych wedi treialu’ch strategaeth – pa ddosbarth, pryd yn ystod y dydd, sut aethoch ati i dreialu? Bydd pob un o’r pethau hyn yn effeithio rhywsut ar eich strategaeth, ac fe allwch adfyfyrio ar hyn yng ngham nesaf y cylchred adfyfyrio hwn.


	



4. Meddwl – Adfyfyriwch ar eich gweithrediad 
Beth weithiodd? Beth na weithiodd? 
Yn ogystal ag adfyfyrio ar yr hyn a weithiodd a’r hyn na weithiodd, dylech hefyd ystyried cwestiynu pam y gweithiodd, a pham na weithiodd. 
Efallai y bydd y cwestiynau hyn yn eich helpu i ddadansoddi effeithiolrwydd eich strategaeth:
Beth fyddech chi’n ei ddweud wrth rywun a ddywedodd... 
…nad oedd y dysgwyr wedi symud ymlaen yn eu dysgu heddiw?
…nad oedd y dysgwyr wedi cyflawni’r amcanion dysgu?
…bod y defnydd o feini prawf llwyddiant yn effeithiol?
…nad oedd lefel y gwaith yn briodol i’r dysgwyr?
…bod y dysgwyr wedi cael arweiniad a chyfarwyddiadau clir?
…nad oedd gan y dysgwyr unrhyw syniad ynglŷn â sut i fod yn llwyddiannus?









5. Rhannu
Pa fyfyrdodau rhannoch chi gyda’r athro dosbarth neu’ch mentor? 

Mae trafod eich myfyrdodau gydag eraill yn ffordd o ymgymryd â deialog broffesiynol ac asesu’ch cynnydd tuag at gyflawni’ch targed. Dyma rai cwestiynau efallai yr hoffech eu hystyried pan ddaw at rannu’ch myfyrdodau:

 Sut fyddwch chi’n defnyddio…
…eich adfyfyrio heddiw i symud ymlaen?
…eich ymchwil personol i wella’r addysgu a’r dysgu?
…yr adborth o gyfarfodydd gwerthuso wythnosol i wella eich addysgeg?







	
6. Meddwl
Ydych chi am barhau gyda’r targed hwn, neu ydych chi’n datblygu targed newydd? 
Nid ymarfer ticio’r blwch ydy cwrdd â’ch targedau – nid yw’n fater o gwrdd ag un targed cyn symud ymlaen at y nesaf. Yn y cam hwn o’ch cylchred adfyfyrio, ystyriwch ba waith arall sydd ei angen ar eich targed, ac a oes modd ei gyfuno gyda tharged arall. 
Er enghraifft, dechreuon ni’r cylchred adfyfyrio hwn gyda tharged yn ymwneud gyda’r myfyriwr yn defnyddio amrywiaeth o weithgareddau addas er mwyn gwneud y wers yn fwy disgybl-ganolog (Addysgeg: Hyrwyddo - Profiadau dysgu cyfunol). Sut, efallai, mae modd datblygu’r targed hwn i gynnwys targed mae’r darpar-athro wedi’i dderbyn sy’n ymwneud gyda, e.e. rheoli’r amgylchedd dysgu, gwahaniaethu, neu asesu? 
[bookmark: _GoBack]Nawr dechreuwch ar eich cylchred adfyfyrio wythnosol nesaf.

